3. 5. 82 De Europæiske Fællesskabers Tidende Nr. C 112/31 
Udtalelse om »forslag til Rådets forordning (EØF) om ændring af forordning (EØF) 
nr. 337/79 om den fælles markedsordning for vin« , 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 277 af 29. oktober 1981, side 5. 
A. UDTALELSENS JURIDISKE GRUNDLAG 
Rådet besluttede den 27. oktober 1981, i medfør af artikel 43 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 27. oktober 1981 fra 
Rådet for De europæiske Fællesskaber om Det økono­
miske og sociale Udvalgs udtalelse om »forslag til Rådets 
forordning (EØF) om ændring af forordning (EØF) 
nr. 337/79 om den fælles markedsordning for vin«, 
under henvisning til beslutning truffet af dets præsidium 
den 27. oktober 1981 om at pålægge landbrugsafde-
lingen at udarbejde udtalelse og beretning om for­
slaget, 
under henvisning til sit tidligere arbejde med dette 
spørgsmål, 
under henvisning til udtalelse vedtaget af landbrugsaf-
delingen på mødet den 4. og 5. februar 1982, mødet den 
5. februar, 
under henvisning til beretning aflagt af ordføreren, Paggi 
og 
under henvisning til forhandlingerne på den 195. plenar­
forsamling den 24. og 25. februar 1982, mødet den 
25. februar -
med 81 stemmer mod 9, mens 16 undlod at stemme 
VEDTAGET FØLGENDE UDTALELSE: 
GENERELLE BEMÆRKNINGER 
1. Udvalget skal indledningsvis henlede opmærksom­
heden på sin tidligere udtalelse om »De landbrugsmæssige 
aspekter ved Spaniens medlemskab af EF«, som blev 
vedtaget den 23. september 1981, og hvori der peges på 
de foranstaltninger, der må anses for nødvendige for at 
opnå en stabil balance inden for det udvidede EFs 
vinsektor (*). 
(M EFTnr. C 310 af 30. 11. 1981, s. 36. 2. Set på baggrund heraf stiller Udvalget sig positivt 
over for de bestræbelser, der kommer til udtryk i 
Kommissionens forslag om at ændre forordning EØF 
nr. 337/79. Det er imidlertid ikke sikker på, at disse nye 
foranstaltninger - som for tredje gang i løbet af ti år vil 
medføre afgørende ændringer af de specifikke bestemmel­
ser - vil kunne sikre EFs vinproducenter samme ind­
komstniveau som de øvrige produktionssektorer. Årsa­
gen er bl.a., at de nugældende vinbestemmelser ikke 
sikrer producenterne en bestemt interventionspris, 
ligesom man ikke må være blind for, at vindyrkningen har 
afgørende betydning for beskæftigelsen, ikke mindst i 
bjergegne og ugunstigt stillede områder i EF. 
3. Udvalget gør endvidere opmærksom på, at Kom­
missionens nyeste forslag endnu en gang er rettet mod 
udbuddet og fastlægger nogle mål, som vil tilintetgøre 
produktet. Det ser derfor ikke ud til, at man virkelig har 
undersøgt de forskellige muligheder for yderligere at 
fremme efterspørgslen og generelt øge afsætningen, såle­
des som Fællesskabet har gjort for en række andre 
landbrugsprodukters vedkommende. 
4. Udvalget henviser i denne forbindelse til den hold­
ning, som det tidligere har givet udtryk for m.h.t. 
beskatningen i vinsektoren, og det henstiller endnu en 
gang, at Fællesskabet »så hurtigt som muligt får tilende­
bragt skatte- og afgiftsharmoniseringen, først og frem­
mest mellem de forskellige former for drikkevarer i den 
enkelte medlemsstat og dernæst medlemsstaterne imel­
lem« (*). Den unormalt høje beskatning i visse medlems­
stater er uafviseligt en hindring for et normalt vinforbrug, 
og der bør derfor foretages en harmonisering henimod et 
lavere beskatningsniveau. Det må dog ikke føre til, at der 
indføres en særlig vinafgift i de medlemslande, hvor der 
ikke i forvejen findes en sådan. 
5. Der bør endvidere lægges større vægt på eksport­
politikken, både gennem hyppigere anvendelse af eksport-
Nr. C 112/32 De Europæiske Fællesskabers Tidende 3. 5. 82 
restitutioner og gennem tilskyndelse til indgåelse af 
langsigtede handelsaftaler om leverancer til tredjelan­
de. 
6. Udvalget må fastholde, at forslagene om ændring af 
markedsordningen for vin bør indeholde muligheder for 
at samle alle EFs delmarkeder til et samlet marked, som 
bliver omfattet af så sammenhængende regler som muligt, 
der både kan opfylde forbrugernes ønsker, for så vidt 
angår priser og den generelle højnelse af kvaliteten, og 
producenternes ønsker med hensyn til indkomstniveau. 
7. Udvalget gør endvidere opmærksom på, at det 
gentagne gange har slået til lyd for en så gennemført og 
præcis etikettering som muligt af de vine, der markeds­
føres til forbrug, og det skal endnu en gang opfordre 
Kommissionen til så snart som muligt at udarbejde 
egnede forslag herom. 
8. På baggrund af det ovenanførte fremsætter Udval­
get nedenfor følgende bemærkninger til Kommissionens 
forskellige forslag, og det vil navnlig tage stilling til, om 
de valgte instrumenter er afpasset de problemer, som skal 
løses. 
Ordninger for tilplantning 
9. Udvalget fastslår, at den påtænkte begrænsning af 
vinarealerne i de regioner, der er uegnede til vinfremstil­
ling, gennem forbud mod genplantning i kunstvandede 
zoner er i overensstemmelse med Vinhandlingsprogram­
met 1979-1985. Udvalget mener dog, at denne 
begrænsning kun bør gælde zone 3. 
10. Udvalget mener således, at der forinden må 
foretages en bedre definition på de arealer, der er 
klassificeret i kategori 2 og 3, under hensyntagen til 
jordernes egnethed til vinfremstilling og andre mulige 
dyrkningsalternativer. Det er navnlig nødvendigt at få 
fastlagt en præcis definition på »områder med kunstig 
vanding« (artikel 30, stk. 2a), således at man undgår 
fortolkningsproblemer, når genbeplantningsforbudet 
iværksættes. 
Forhøjelse af alkoholindholdet 
11. Udvalget noterer sig, at Kommissionen ikke agter 
at fremsætte forslag om tilladelse til forhøjelse af 
alkoholindholdet ved tilsætning af saccharose i vand­
opløsning i de få regioner, hvor dette endnu er tilladt, 
udover den fastsatte dato den 15. marts 1984. 
12. Udvalget finder det endvidere på sin plads, at 
Kommissionen gør opmærksom på den forskelsbehand­
ling, der rammer vindyrkerne i Fællesskabets sydlige del, da disse udelukkende er henvist til at benytte de dyrere 
vinstokprodukter (koncentreret most og rektificeret kon­
centreret most). 
13. Kommissionens forslag om at skabe balance i de 
udgifter, der er forbundet med de to former for alkohol­
tilsætning, på grundlag af en saccharoseafgift, må forkas­
tes, da det ikke svarer til den løsning, som Det økono­
miske og sociale Udvalg tidligere har peget på og 
hvorefter anvendelsen af drueprodukter — dvs. primært 
druemost - gradvis bør afløse den traditionelle chapta­
lisering (med roesukker) i de områder, hvor sukkertilsæt­
ning endnu er tilladt (J). 
14. Udvalget finder det mere formålstjenligt at opret­
holde støtten til koncentreret most, da denne bidrager til 
at begrænse de producerede mængder og dermed skaber 
bedre balance på markedet. 
Destillationsforanstaltninger 
15. Udvalget ser med tilfredshed på forslaget om en 
obligatorisk destillation baseret på kvalitetskriterier for 
vine fremstillet af druer, som normalt anvendes til andre 
formål end produktion af bordvin (Charentes, vine 
fremstillet af spisedruer og rosindruer). På denne måde vil 
en række specielle vinprodukter blive holdt borte fra 
markedet, som dermed sikres en bedre ligevægt. 
16. Udvalget konstaterer, at Kommissionen blandt de 
to mulige løsninger, nemlig enten at gøre forebyggende 
destillation obligatorisk eller at gøre denne fremgangs­
måde mere tillokkende for producenterne, foretrækker 
den første. 
17. Set ud fra forbrugernes interesser bør en forebyg­
gende obligatorisk destillation imidlertid baseres på 
kvalitative kriterier og derfor i hovedsagen omfatte vine, 
der må forbedres og på anden måde behandles for at 
kunne afsættes. 
18. Da Kommissionen imidlertid selv erkender (Jf. 
»Retningslinjer for det europæiske landbrug«), at EFs 
vinproducenter allerede i meget høj grad er blevet gjort 
medansvarlige (plantningsstop, pligtige vinydelser, kvali-
. tetsbegrundet obligatorisk destillation og begrænset »ud-
nyttelsesgaranti«), mener Udvalget, at man måske bør 
tage den gældende destillationspris op til revision for ikke 
at ramme vinproducenternes indkomster for voldsomt. 
19. Endelig understreger Udvalget, at disse destil­
lationsforanstaltninger er en kompliceret interventions-
mekanisme, som for at kunne fungere effektivt må 
0) EFT nr. C 310 af 30. 11. 1981, s. 36. 
3. 5. 82 De Europæiske Fællesskabers Tidende Nr. C 112/33 
iværksættes inden for et snævert tidsinterval (hvilket i 
praksis ikke altid er muligt), og som kræver et uforhold-
mæssigt omfattende administrativt arbejde, når de indi­
viduelle satser skal fastlægges, og den hermed forbundne 
kontrol skal udføres. 
Forøgelse af alkoholindholdet 
20. Den generelle forøgelse af alkoholindholdet med 
0,5° for samtlige vindyrkningsområder anses af Kommis­
sionen for at være et skridt fremad henimod en kvalitets­
forbedring og en mængdemæssig produktionsbegræns­
ning. 
21. Udvalget kan ikke acceptere et sådant forslag. 
Dels er det af den opfattelse, at det faktiske alkoholind­
hold ikke er den eneste kvalitetsfaktor, og dels mener det, 
at der forinden der træffes nogen som helst beslutning, 
bør iværksættes en teknisk undersøgelse for hver enkelt 
vinzone. Endelig bør også spørgsmålet vedrørende suk-, 
kertilsætning først være løst. 
Udfærdiget i Bruxelles, den 25. februar 1982. Skærpelse af kontrollen 
22. Udvalget understreger, at forudsætningen for, at 
foranstaltningerne med henblik på en stramning af 
markedsordningen inden for bordvinssektoren skal 
kunne lykkes, i høj grad beror på gennemførelsen af en 
strengere kontrol. 
23. Udvalget opfordrer derfor Kommissionen til 
straks at fremlægge det bebudede forslag om oprettelse 
eller udvidelse af et organ til varetagelse af kontrollen med 
alle forhold vedrørende produktion og fremstilling af vin i 
medlemsstaterne. 
Supplerende foranstaltninger 
24. Som følge af Grækenlands optagelse i EF og med 
henblik på Spaniens og Portugals medlemskab finder 
Udvalget, at det fremover vil være absolut nødvendigt, at 
datoen for afsætningsårets begyndelse, der nu er den 
16. december, rykkes frem. Det anmoder derfor Kom­
missionen om at træffe de nødvendige foranstaltninger 
med hensyn hertil. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
FORKASTEDE ÆNDRINGSFORSLAG 
Følgende ændringsforslag, som var indgivet i overensstemmelse med forretningsordenen, blev forkastet 
under debatten: 
Pkt. 4 
Sidste punktum erstattes med følgende: 
»I de lande, hvor man ikke har en vinafgift, bør harmoniseringen ske på dette grundlag«. 
Begrundelse 
Tydeliggørelse af teksten. 
Resultatet af afstemningen 
17 stemte for, 64 stemte imod, 15 undlod at stemme. 
Pkt. 16 og 17 
I slutningen af pkt. 16 tilføjes følgende: 
»De erfaringer, man har med forvaltningen af vinmarkedet, viser klart, at indførelsen af obligatoriske 
foranstaltninger med lave priser, som forringer producenternes indtjening, ikke har givet tilfredsstil­
lende resultater. 
Man kunne imidlertid gå med til en forebyggende destillation ved produktionsårets begyndelse, såfremt 
der er tale om en frivillig destillation, og såfremt prisen er tilstrækkeligt tillokkende.« 
I 2. linje slettes ordet »obligatorisk«. Resten uændret. 
Nr. C 112/34 De Europæiske Fællesskabers Tidende 3. 5. 82 * 
Begrundelse 
Kommissionen foreslår, at man løser produktionsomstillingen og de som følge heraf tilbagevendende 
vinoverskud i EF ved en supplerende obligatorisk destillation, for hvilken der betales en pris svarende til 
50% af produktets værdi. Dette vil ikke blot medføre helt uacceptable fordrejninger, men må samtidig 
anses for vanskeligt gennemførligt. 
Man bør i virkeligheden fastlægge og kontrollere de kvoter, der skal tildeles de enkelte producenter, da de 
administrative mekanismer fungerer helt utilfredsstillende. 
Det ville være langt mere fordelagtigt at foretage en forebyggende sanering af vinmarkedet ved at 
gennemføre den destillation, der er fastsat i artikel 15, i begyndelsen af produktionsåret, så snart at det af 
EF-budgettet fremgår, at der forekommer konjunkturbetingede overskud. 
Resultatet af afstemningen 
17 stemte for, 55 stemte imod, 21 undlod at stemme. 
Udtalelse om »forslag til Rådets forordning (EØF) om ændring af forordning (EØF) 
nr. 1035/72 om den fælles markedsordning for frugt og grønsager for så vidt angår 
producentorganisationer« 
»forslag til Rådets forordning (EØF) om ændring af forordning (EØF) om ændring af 
forordning (EØF) nr. 1035/72 om den fælles markedsordning for frugt og grønsager« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 281 af 4. november 1981, side 3-5. 
A. UDTALELSENS JURIDISKE GRUNDLAG 
Rådet besluttede den 28. oktober 1981, i medfør af artikel 43 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 195. plenarforsamling, afholdt i Bruxelles, 
den 24. og 25. februar 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR-
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til anmodning af 28. oktober 1981 fra 
Rådet for De europæiske Fællesskaber om Udvalgets 
udtalelse om »forslag til Rådets forordning (EØF) om 
ændring af forordning (EØF) nr. 1035/72 om den fælles 
markedsordning for frugt og grønsager for så vidt angår 
producentorganisationer« og »forslag til Rådets forord­
ning (EØF) om ændring af forordning (EØF) nr. 1035/ 
72 om den fælles markedsordning for frugt og grøn­
sager«, 
under henvisning til beslutning truffet af dets præsidium 
den 27. oktober 1981, om at pålægge landbrugsafde-
lingen at udarbejde udtalelse og beretning om for­
slaget, 
under henvisning til sit tidligere arbejde med dette 
spørgsmål, under henvisning til udtalelse vedtaget af landbrugs-
afdelingen på mødet den 4. og 5. februar 1982, mødet 
den 4. februar, 
under henvisning til beretning aflagt af ordføreren Paggi, 
og 
under henvisning til forhandlingerne på den 195. plenar­
forsamling den 24. og 25. februar, mødet den 25. fe­
bruar -
med 70 stemmer mod 27, mens 10 undlod at stemme, 
VEDTAGET FØLGENDE UDTALELSE: 
1. Generelle bemærkninger 
1.1. Udvalget skal indledningsvis gøre opmærksom 
på, at det foreliggende forordningsforslag indgår som et 
led i de mere omfattende bestræbelser for at forbedre de 
gældende EF-ordninger inden Fællesskabets udvidelse.